Aarhuus Stifts-Tidende, 1836-02-20
Jndbydelse. til en Realskoles Oprettelse i Aarhuus. At et Folks aandige Overlegenhed maa være betinget ved gode Underviisningsanstalter, ligger i Sagens Natur. At forbedre disse Anstalter, at forædle dem, at udvide Grændserne for deres Virksomhed, er derfor en af de skjønneste Opgaver for det ægte Statsborgersind, hvis Oplivelse blandt os allerede kundgjør sig i saa mange glædelige Retninger. Folket interesserer sig for denne Gjenstand, som for faa Andre; Videnskabsmændene kæmpe med de ædleste Vaaben derfor, ogsaa Stænderne have taget denne i alle Livsforholddybtindgribende Sag i Overveielse. Og med Ret. Thi udenfor Hovedstaden har der, i den offentlige Underviisning, været Mangler af en stor, sørgelig Betydenhed. Vi have lærde Skoler og Borgerskoler. J Hine eller i Disse maa vi lade vore Børn undervise. Her er ingen Mellemvei at gaae. Jntet Jnstitut gives her, hvori Mathematik, Naturvidenskaber, levende Sprog o. a. M. fremhæves som Material for en høiere Aandsdannelse og Øvelse. Med andre Ord, med Algreen Ussings: Skolen for de nyttige Kundskaber i Livet mangler endnu. – Jkke Alle kunne studere; men endnu Færke kunne nøies med den tarvelige Underviisning, som Almue- og Borgerskolerne kunne give. En bedrøvelig Hjatus viser sig her, idet der enten slet ikke, eller dog paa en høist usikker Maade, er sørget for Middelstandens Oplysning. Disse bemærkninger gielde vel, med faa Undtagelser, hele Fædrelandet. Her skulle vi kun søge at gjøre dem gjeldende forsaavidt de passe paa Aarhuus. Vi have her en Latin stole, som glæder sig ved en betydelig Freqvents og vedbliver at retfærdiggjøre det Ry, hvori den, fra gamle Dage, har staaet som lærd Underviisningsanstalt; vi have dernæst tre Borgerskoler med et Discipelantal af omtrent halvottendehundrede Børn, hvilke, ved et meget indskrænket Lærerpersonale, selv ved den samvittighedsfuldeste Anvendelse af Tid og Evner, ei kunne ventes bragte videre, end netop til det Maal af Kundskaber, hvorved Udskrivning og Confirmation anordningsmæssigt er betinget. Vel har her ogsaa været etableret et Underviisningsinstitut for Middelstanden, men efter Forlydende vil dette snart ophøre. Men det ophører ikke, uden at efterlade Overbeviisningen om, at en saadan Anstalt, forsynet med duelige Lærere, vilde vorde stærkt søgt og afbenyttet. At mange Forældre i Stilhed nære det Ønske, her at see en Læreanstalt oprettet, som, forberedende til vigtige, praktiske Livstillinger, kunde bibringe sine Elever grundige Kundskaber i Mathematik, Technologie, Chemie, Physik, Naturhistorie, Geographie og Historie, Philosophie, dansk classisk Literatur og Sprogfærdighed, fremmede levende Sprog, Bogholderie, Tegning, a., er os af utallige Yttringer, tilfulde bekjendt. At en saadan Anstalt er uundværlig for dem, som have bestemt sig for Handel, Landvæsen, Forstvæsen, dannende Kunster, Fabrikvæsen &c., derom er neppe meere end een Stemme. At Kjøbstaden Aarhuus, ifølge sin Beliggenhed, Folkemængde, og Næringsveienes Beskaffenhed lader et saadant Jnstitut vente en naturlig og stadig Tilgang af Elever, omtvivle vi ei heller. Men da det dog maa være os magtpaaliggende, at forvisse os saamange bifaldende Stemmer, som mueligt, inden vi vove noget afgjørende Skridt i denne Henseende, henstille vi til vore ærede Medborgeres Betænkning følgende Spørgsmaal: "Om just nu en Mand, af meer end almindelig videnskabelig Dannelse, af Lyst til at gavne det Almindelige og for at skaffe sig selv en behagelig Sysselsættelse, da han ikke behøver Saadant i pekuniair Henseende, vilde paatage sig, at oprette en saadan Læreanstalt her i Staden og forsyne den med erkjendt dygtige Lærere i Alt, hvad der udfordres, for at fuldende et dannet Menneskes Opdragelse, uden at Betalingen for nogen Elev vilde overstige den, der betales for Latinskolens Discipler - vilde da en saadan Plans Udførelse lykkes her Jntet gavnligt Foretagende af dette Omfang kan fremmes uden virksom Deeltagelse. Vi indbyde derfor vore Medborgere til, at bidrage til det her fremsatte Spørgsmaals Besvarelse, ved at anmelde, hvorvidt de maatte ønske deres Sønner optagne i en Underviisningsanstalt som den, vi ovenfor have skildret. J dette Øiemed er en Subskriptionsplan, indlagt paa Adressekontoiret, og saasnart Foretagendet blot nogenlunde er sikkret, vil der øieblikkeligt, paa vedkommende Sted, vorde andraget paa, at lade det træde i Virksomhed. Aarhuus, den 18de Februar 1836. Flere Familiefædre.